cyanic-selkie/wikianc huggingface dataset:
עידן רייכל
קריירה
פעילותו המוזיקלית המקצועית של רייכל החלה כנגן פסנתר ואקורדיון לאמנים כמו עברי לידר, ריקי גל וערן צור. בין האלבומים הראשונים שבהם השתתף כנגן קלידים או פסנתר היו "תכלית בתחתית" של ערן צור ו"בעדינות" של איגי וקסמן שיצאו בשנת 2000 ו"האנשים החדשים" של עברי לידר שיצא ב-2001.
הפרויקט של עידן רייכל
בשאיפה להתפתח מנגינה להפקה מוזיקלית, החליט רייכל ליצור תיק עבודות המעיד על יכולותיו. לשם כך הקליט בבית הוריו כשלושים זמרים שונים, רובם בני העדה האתיופית. בין היתר ניסה לעניין את יהודה עדר, אז מנהל המחלקה הישראלית בחברת התקליטים הד ארצי. לדברי עדר הוא השיב לו "את המשפט הכי גרוע שאתה יכול להגיד: לא שמעתי ואני לא אוהב", משום שבאותה תקופה סיים לעבוד עם שלמה ארצי על שני תקליטים ו"לא יכ[ו]לתי לשמוע יותר שירים". לעומת זאת, כשהציג רייכל את השירים לפני חברת הליקון התלהבו אנשיה מן התוצאה, והחליטו להפיץ את האלבום כמו שהוא. בדצמבר 2002 יצא האלבום "הפרויקט של עידן רייכל" בהוצאת הליקון. את רוב שיריו כתב והלחין רייכל, שגם עיבד את רובם יחד עם המתופף גלעד שמואלי. הסינגלים שיצאו מהאלבום, "בואי", "מדברים בשקט", "אם תלך" ו"הנך יפה" זכו להצלחה גדולה, והגיעו לצמרת מצעדי הפזמונים. רייכל עצמו שר שני שירים באלבום, "הנך יפה" ו"שושנים עצובות". האלבום זכה להצלחה גדולה והיה הנמכר ביותר בישראל בשנת 2003. בעקבותיו זכה ההרכב בתואר "הרכב השנה" במצעדי הפזמונים השנתיים של רשת ג' ושל גלגלצ, ובשניהם זכה השיר "אם תלך" בתואר "שיר השנה". האלבום הגיע למעמד פלטינה מרובעת לאחר שמכר למעלה מ-150,000 עותקים.
ביולי 2011 יצא אלבום האוסף השני של הפרויקט, "הביתה, הלוך חזור", המורכב משלושה תקליטורים. נכללו בו סינגלים חדשים, ביצועים לשירי ההרכב בהופעות חיות ושירים שהוקלטו קודם לכן ולא נכללו באף אחד מאלבומי הפרויקט. עבור האלבום הקליט רייכל את גרסתו לשיר "מחכה", שהלחין במקור עבור ריטה. בדצמבר 2012 הוקרן בערוץ 2 הסרט "הביתה, הלוך חזור", המתעד את טיסתו של ההרכב לניו יורק, כחלק מסיבוב הופעות.
ב-10 ביוני 2014 יצא הסינגל "Petit Roi" של הפרויקט. בשנת 2020, כחמש שנים לאחר מכן, יצא הסינגל "איזה יום טוב", בהשתתפותה של נסרין קדרי.
עבודה במקביל לפרויקט
בשנת 2003 היה רייכל חבר בלהקת "בוטן מתוק בקרקס". רייכל ניגן בקלידים והשתתף בעיבודי השירים באלבומה הראשון של הלהקה, "כל מה שנשאר". לאחר צאת האלבום עזבו את הלהקה רוב חבריה, ורייכל ביניהם. לאורך שנות פעילותו כמפיק "הפרויקט של עידן רייכל" הלחין רייכל שירים אחדים גם לזמרים נוספים. הראשונה שהקליטה שיר בלחנו מחוץ למסגרת הפרויקט הייתה מאיה בוסקילה, שהקליטה בסוף שנת 2003 את השיר "יש בליבי כינור", שהלחין רייכל למילים של נורית בת-שחר צפריר. רייכל חש כי לחן השיר לא מתאים לאלבומיו, ולבקשתה של בוסקילה, העביר לה את השיר. השיר נבחר להיות הסינגל הראשון מאלבום הבכורה של בוסקילה, "סיפור מכור". שירים נוספים שהלחין רייכל לזמרים אחרים כוללים את "מוכרת לי מפעם" של דין דין אביב למילותיה של חמוטל בן זאב, "נהר של טעויות" שכתבה ושרה שרון קרלן, "מחכה" שכתבה ושרה ריטה ו"בסוף יום", שכתב והלחין לשירי מימון. כמו כן השתתף רייכל בעיבוד השיר "אם תבוא" באלבומה של נינט טייב "יחפה" ובקולות רקע באלבומו של מתי כספי, "נפש תאומה".
בשנת 2010 יצא רייכל לסיבוב הופעות משותף יחד עם זמרת הנשמה האמריקאית אינדיה ארי ברחבי העולם, על מנת לקדם את אלבומם המשותף, Open Door, שבסופו של דבר נגנז בשנת 2012. ב-10 בדצמבר 2010 הופיע רייכל ביחד עם ארי בטקס פרס נובל לשלום שנערך באוסלו. באותו החודש, יצא סינגל משותף לרייכל ואביב גפן, בשם "קוצים". בפברואר 2011 הוציאו רייכל וגפן עוד סינגל משותף, שנקרא "בובות". שני הסינגלים יועדו להיכלל באלבום משותף של השניים, אך פעילותם הרבה של השניים בתחומים אחרים הביאה להפסקת שיתוף הפעולה ביניהם. שני השירים נכללו באלבומו של גפן "פסיפס", שבו נכלל גם שיר של השניים שלא יצא כסינגל, "מסילת הרכבת".
בפברואר 2012 הוציא רייכל אלבום משותף עם הגיטריסט המאלי ויו פארקה טורה בשם "The Tel Aviv Session". רייכל וטורה פעלו יחד כצמד בשם "טורה-רייכל קולקטיב", כאשר רייכל הופקד על ההפקה המוזיקלית ונגינת הפסנתר ופארקה טורה על הגיטרה. באלבום אחד עשר שירים, רובם אינסטרומנטליים, בלחנים משותפים לרייכל ולטורה. באלבום ניגנו גם יוסי פיין בגיטרה בס וסולימאן קיין בכלי הקשה, לצד מספר נגנים אורחים בשירים אחדים. שניים מהשירים כללו גם שירה, ובאחד מהם התארחה הזמרת כברה קסאי. האלבום יצא בישראל על ידי הליקון ובארצות הברית על ידי קומבנצ'ה.
בשנת 2013, בעת ביקורו השלישי של נשיא ארצות הברית ברק אובמה בישראל, נבחר רייכל להופיע בפניו בארוחה הנשיאותית שבמשכן הנשיא. ב-4 ביולי 2013 הזמינה הזמרת אלישיה קיז את רייכל להופיע עימה בהופעתה בישראל, יחד הם שרו את שירו "ממעמקים".
בנובמבר 2014, במקביל לעבודתו עם הפרויקט, הוציא רייכל את האלבום השני עם המוזיקאי ממאלי ויו פארקה טורה, The Paris Session, אותו הקליטו השניים בפריז. בעקבות האלבום, יצאו השניים לסיבוב הופעות עולמי אשר כלל ארבעה עשר הופעות ברחבי ארצות הברית, ביניהן הופעה בניו יורק, וזכו לתשבחות וביקורות רבות, בהן סיקור בניו יורק טיימס.
ב-12 באוקטובר 2015 הוציא רייכל את הסינגל הראשון מתוך אלבום הסולו הראשון שלו, "מעגלים". ב-24 בנובמבר 2015 הוציא רייכל סינגל נוסף, "לפני שייגמר". ב-3 בדצמבר, הוציא אלבום תחת השם "היד החמה". לאור ההזמנות המוקדמות בישראל, האלבום הגיע למעמד אלבום זהב עוד בטרם יציאתו. בשנת 2016, יצא האלבום בארצות הברית על ידי חברת התקליטים האמריקאית קומבנצ'ה, ובעקבות כך, הגיע האלבום למקום השלישי במצעד אלבומי העולם של הבילבורד. באפריל 2016, הגיע למעמד של אלבום פלטינה עבור מכירותיו בישראל. בעקבות יציאת אלבום הסולו, החל רייכל להופיע בישראל וברחבי העולם עם סיבוב ההופעות "רייכל - פסנתר - שירים", בה הוא מביא את השירים לקהל כפי שהם נכתבו בבית או באולפן, תוך כדי נגינה בפסנתר ושימוש בכלים נוספים בהם מנגן. במקביל, הוא ממשיך להופיע עם "הפרויקט של עידן רייכל". בנובמבר-דצמבר 2015 התארח פעמיים בתוכנית בית ספר למוסיקה. בפעם הראשונה השתתף בערב ספיישל, בו הוא נפגש עם חלק מהתלמידים ושר איתם. בפעם השנייה התארח כחלק מ"מסיבת חנוכה" וערב התרמה לעמותת פתחון לב.
ב-14 בינואר 2017 הוציא רייכל את הסינגל הראשון מתוך אלבום הסולו השני שלו, "גלגל מסתובב", שזכה לאהדה רבה בתחנות הרדיו, כשהצליח להגיע לצמרת המצעד השבועי של מדיה פורסט. במאי יצא הסינגל השני מתוך האלבום, "אהבה כזו" שלביצוע שלו בחר רייכל את זהבה בן. בפברואר 2017, זמן מה לפני יציאתו של רייכל לסיבוב הופעות ברחבי אירופה וארצות הברית, התקיים במוזיאון תל אביב לאמנות ערב גאלה, במסגרת תערוכת הדגל של המוזיאון "בנוגע לאפריקה: אמנות עכשווית ואפרו-פוטוריזם". במהלך הערב הוענק לרייכל, אות הוקרה מיוחד על תרומתו ל"קירוב לבבות בין תרבויות באמצעות מוזיקה". במקביל, זכה סיבוב ההופעות "רייכל - פסנתר - שירים" להצלחה, תוך שעלה 150 פעם באירופה, ארצות הברית, דרום אמריקה וכן בישראל, בה התקיימו גם שבעה עשר מופעים באמפי שוני. בספטמבר יצא האלבום "רייכל - פסנתר - שירים", המתעד את ההופעות מתוך סיבוב ההופעות שהתקיימו באמפי שוני. באפריל 2017 יצא השיר "Po co" של הזמרת הפולנית קאיה בו התארח רייכל. הסינגל הגיע למקום ה-3 במצעד השבועי של פולין וקיבל את תואר הזהב מאיגוד תעשיית ההקלטות הפולני. ביוני, הזמר היווני ניקוס ורטיס הוציא את השיר "Ερωτευμένος" ("מאוהב"), עם הלחן של עידן רייכל לשיר "שאריות של החיים". בפברואר 2018 הוציא את הסינגל "ואם תבואי אליי", שמהווה כשיר הנושא מתוך אלבום הסולו השני שלו. השיר זכה להצלחה רבה ונכנס אל צמרת מצעדי הפזמונים השבועיים. במאי, הוציא רייכל סינגל נוסף מתוך האלבום, "בראשית". השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה. את השיר מלווה וידאו קליפ של אמנית החול אילנה יהב. באותה השנה, השתתף במופע פסטיגל, המבוסס ברובו על שיריו.
במרץ 2020 נבחר השיר "Feker Libi" בביצוע עדן אלנה, אשר כתב והלחין רייכל יחד עם דורון מדלי, לייצג את ישראל באירוויזיון 2020, שהיה אמור להיערך ברוטרדם, הולנד. בשל מחלת נגיף קורונה 2019, בוטל האירוויזיון בשנה זו, וכלל הזמרים המייצגים נבחרו אוטומטית לייצג בשנה שלאחר מכן 2021 את מדינתם, אך השיר שנבחר ל-2020 לא יכול היה להשתתף בתחרות ב-2021. עוד באותו החודש, עקב ביטול התחרות, הוציא גרסת כיסוי לשיר שהוקלטה בדירתו במהלך סגר בעקבות הנגיף.
ביולי 2020, הוציא את השיר "למה ככה עצובה", ביחד עם סתיו בגר, שהגיע למקום הראשון במצעד השבועי של מדיה פורסט. בהמשך, הוציא רייכל שלושה שירים שכתב והלחין יחד עם הפזמונאי אבי אוחיון, והם: "מכל הכוכבים בלילה" בביצועו של אייל גולן, שיצא באוקטובר 2020, "מתגעגעת אותך" בביצועה של הזמרת עדן בן זקן, שיצא בינואר 2021, ואת "ככה מיום ליום" בביצועו של רייכל עצמו שיצא במאי.
ביולי 2021 יצא לאור הסינגל - שושנה דמארי ועידן רייכל "ספרי תמה תמימה". זמן קצר לפני מותה (ב-2006) הקליטה דמארי עם רייכל את השיר התימני "ספרי תמה תמימה", אותו ביצעה בתחילת דרכה. ההקלטה לא ראתה אור מעולם. לכבוד הסרט "המלכה שושנה" ליוותה התזמורת הסימפונית ירושלים את ההקלטה, וזו נכללת בסרט ויצאה בליווי קליפ.
לרגל פסטיבל המחול כרמיאל ה-34 שהתקיים בסוף יולי 2021 הוציא הפסטיבל גרסה מיוחדת בביצועו של רייכל לשיר "מעגלים". רייכל נבחר להשתתף כאורח הכבוד במופע הנעילה של הפסטיבל שנקרא "מעגלים".
ביולי 2021 יצא גם הסינגל של דולי ופן עם עידן רייכל "להאמין".
ב-22 באוגוסט 2021 הוציא את אלבום ההופעה The Idan Raichel Symphonic Project (Live In Buenos Aires), בשיתוף התזמורת הסימפונית בארגנטינה.
בנובמבר 2021 הוציא רייכל את הסינגל "אבן על אבן" (רגע של אושר)אשר זכה גם לביצוע אקוסטי ולרמיקס.
את שנת 2022 פתח רייכל עם הקלטה חדשה לשיר "מכל הכוכבים בלילה" בביצועו ובמרץ יצא הסינגל "כמה שרחוק" של הפרויקט עם יונתן אברהם, אשר זכה בשיר של רייכל בתוכנית "הכוכבים של צה"ל" ששודרה בערב ביום העצמאות 2021. באפריל הופיע רייכל עם התזמורת הפילהרמונית הישראלית בשלושה מופעים מיוחדים שהתקיימו בהיכל התרבות בתל אביב. בערב יום העצמאות השנה הופק ושודר בפעם השנייה הפורמט ״הכוכבים של צה״ל״ שיצר רייכל עם שידורי ״קשת 12״ ובו התארחו גם הפעם חיילים וחיילות קרביים שהפכו לערב אחד לזמרים.
בתחילת מאי יצא לאור יצא שיתוף פעולה של הפרויקט של עידן רייכל עם מרגלית צנעני עם השיר "על הספסל שבשכונה". במקביל החל רייכל בחזרות לקראת מופע חדש של הפרויקט אשר הופעת הבכורה שלו התקיימה ב- Live Festival ב-31/5/2022. הפסטיבל, פרי חזונו של רייכל, מתקיים זו הפעם החמישית במשך שמונה ימים רצופים באמפי LIVE פארק ראשון ומשלב מוזיקה, קולינריה ואמנות.
בפברואר 2023 פורסם שירהּ של אופק נחמן "ציפור בלי שמיים", שאותו כתב והלחין רייכל בשיתוף אבי אוחיון.
סגנון מוזיקלי
המוזיקה של רייכל היא בעיקר בסגנון מוזיקת עולם, אך היא משלבת בתוכה גם מוזיקה אתיופית, רוק, פופ ופולק. לעיתים, נוהג רייכל לשלב בשיריו קטעים מהתנ"ך, כדוגמת "הנך יפה", שמילותיו מבוססות על פרק ג' בספר שיר השירים. בריאיון ל-ynet, סיפר רייכל כי התנ"ך בשבילו הוא "מקור השראה רציני ליצירה". רוב שיריו הם בשפה העברית, אך משלבים בתוכם גם שפות זרות, בהן אמהרית, ערבית וספרדית. הפרויקט של עידן רייכל, המורכב מזמרים ישראלים יוצאי אתיופיה רבים, ידוע בהשפעתו הרבה על המוזיקה האתיופית בישראל ובעולם.
תגובת המבקרים
רבים ממבקרי המוזיקה התרשמו מאוד מסגנונו המוזיקלי של רייכל. מבקר המוזיקה יוסי חרסונסקי כתב ביקורת על סיבוב ההופעות של רייכל, "ממעמקים", ושיבח את סגנונו המוזיקלי של רייכל באומרו: "החוכמה והתחכום שלו מתמצים באיך להגיע אל מועדון הדאנס הקוסמופוליטי, ואז לחזור לפינת הליריות הישראלית בשני שירים חפים מאתניות". גם אסף נבו ממאקו שיבח את סגנונו המוזיקלי, באומרו כי: "המוזיקה של רייכל היא לא רק בעד חופש מחשבתי, מעוף יצירתי ופלורליזם של שפות, סאונדים ומקצבים, היא אומרת שהישראלי שווה לאפריקני, שווה לקולומביאני, שווה לגרמני, שווה לערבי". שרת התרבות והספורט מירי רגב שיבחה אף היא את המוזיקה של רייכל, באומרה: "יצירתך המוזיקלית היא מעיין מים חיים של אהבת ישראל, של אחווה ושל לכידות בעם שלנו".
בשנת 2018, השיר "ואם תבואי אליי" עורר סערה בשל תוכנו המיני, תוך שנמתחה ביקורת על שימוש בשיר כצלצול של בית ספר. בתגובה, משרד החינוך שלל את האפשרות לשימוש בשיר כצלצול.
חיים אישיים
בת זוגו של רייכל משנת 2009 היא דמאריס דויבל, שף קונדיטורית ילידת אוסטריה, אותה הכיר כשהופיע באוסטריה, ולהם שתי בנות ושני בנים.
באפריל 2013, נפרד מתסרוקת הראסטות שהייתה מזוהה איתו במהלך הקריירה. בריאיון ל-"7 לילות" סיפר רייכל כי הורדת הראסטות התרחשה בעקבות דרישת דמאריס: "היא הטילה עליהן וטו. לקחה את מכונת התספורת והודיעה לי, 'זה קורה היום', לקח איזה 20 דקות לעבור על הכל".
דעותיו
עידן רייכל התבטא בכמה הזדמנויות כנגד אמנים שהשתמטו מהשרות הצבאי וטען כי אלה האנשים שיגרמו לקרע הכי גדול בחברה ובמדינה. רייכל יצא להגנתו של "קפטן ג'ורג'" שהואשם בהתעללות במוסטפא דיראני, מחוטפי רון ארד. בנוגע למחלוקת בנושא חופש ביטוי ומימון תרבות ממדינת ישראל, טען רייכל כי חופש הביטוי הוא רחב אך צידד בדעה כי מדינת ישראל יכולה לחייב להציב דגל באולמות תרבות ולבחור אלו תכנים וערכים לממן ואלו לא.
בפוסט שפרסם בפייסבוק באפריל 2022 יצא רייכל נגד אובדן המשילות בנגב. הוא חשף כי פעמיים אילצו אותו נהגים בדואים לרדת לשולי הדרך כאשר היה בדרכו לאילת:, כתב וקרא.
פרסים והוקרה
במשך הקריירה, קיבל רייכל פרסים ואותות מטעם ארגונים שונים בישראל וברחבי העולם. בשנת 2003 קיבל את פרס האקו"ם הראשון שלו, "אלבום השנה" עבור אלבום הבכורה של הפרויקט של עידן רייכל הנושא את שמו של ההרכב. בשנת 2005 קיבל את אותו הפרס עבור אלבומו השני של ההרכב, "ממעמקים". באותו הטקס, קיבל שיר הנושא "ממעמקים" את פרס "שיר השנה". בשנת 2006 זכה בפרס משרד החינוך והתרבות למלחין השנה.
בשנת 2009 זכה השיר "חלומות של אחרים" בפרס אקו"ם לשיר השנה. עוד באותה השנה, נבחר על ידי קוראי העיתון "מעריב", בגיליון ערב ראש השנה תשס"ט, לזמר העשור של ישראל. כמו כן, זכה הפרויקט של עידן רייכל בתואר "הרכב העשור" על ידי ערוץ 24. באותו אירוע, שנערך ב-15 באוקטובר 2009 בבריכת הסולטן שבירושלים, זכה שירו של רייכל, "ממעמקים", בתואר "שיר העשור".
בשנת 2013 קיבל השיר "בלילה" של הפרויקט של עידן רייכל את פרס "שיר השנה" במצעד הפזמונים השנתי של גלגלצ. בשנת 2014 קיבל פרס אקו"ם נוסף למלחין השנה, עבור אלבומו הרביעי של הפרויקט, "רבע לשש". בספטמבר של אותה השנה, נבחר "הפרויקט של עידן רייכל" להרכב השנה ב"מצעד השנתי של ישראל" שערך האתר מאקו. בנובמבר קיבל את פרס "נציג המוזיקה הישראלית בחו"ל", במסגרת פרסי המוזיקה של MTV ישראל.
בשנת 2015 קיבל רייכל את אות יקיר ים המלח בידי דב ליטבינוף, ראש המועצה אזורית תמר בפסטיבל התמר ה-16, על תרומתו להאדרת ים המלח ברחבי העולם וקידום הצלתו. כבר בשנה שלאחר מכן, ב-2016, קיבל את אות "הגיבור האלמוני" על שם מרטין לותר קינג (יחד עם ענת סרגוסטי ופנינה תמנו-שטה) מידי בנו של לותר קינג, על פעילותו למען זכויות אדם, בדגש על פעילות למען עולי אתיופיה ולמען קירוב בין מגזרים בישראל.
ביוני 2016 קיבל תואר עמית של כבוד ממוזיאון ישראל. התואר הוענק לרייכל בהוקרה על "תרומותיו הרבות לאומנויות הבמה בישראל ובעולם". ביולי קיבל אות הוקרה נוסף, על טיפוח הקשר בין ישראל לתפוצות באמצעות אומנות. מתוך נימוקי קבלת הפרס: "שיתופי הפעולה חובקי העולם שעידן יצר במהלך כל שנות הקריירה שלו, הפכו אותו לשגריר תרבותי למיליוני מעריצים למען עולם מלא תקווה, שבו שיתופי פעולה מוזיקליים מסירים מחיצות בין אנשים הבאים מרקעים שונים ותרבויות שונות".
בספטמבר 2019, בסיכומי העשור במוזיקה העברית בתחנת הרדיו "כאן גימל", נבחר "הפרויקט של עידן רייכל" ל"הרכב העשור". בשנת 2020, זכה להשיא משואה בטקס הדלקת המשואות.
במאי 2021 הוענק לרייכל תואר דוקטור לשם כבוד, מטעם אוניברסיטת בר-אילן.
אינדיאנה ג'ונס וחוגת הגורל
אינדיאנה ג'ונס וחוגת הגורל (באנגלית: Indiana Jones and the Dial of Destiny) הוא סרט קולנוע אמריקאי שביים ג'יימס מנגולד, שגם כתב את התסריט יחד עם ג'יז בטרוורת' וג'ון-הנרי בטרוורת', בכיכובו של האריסון פורד שחוזר לגלם את אינדיאנה ג'ונס, עם חברי צוות שחקנים חדש בהם פיבי וולר-ברידג', מאדס מיקלסן, תומאס קרצ'מן, בויד הולברוק, שונט רנה וילסון וכריסטיאן פטרסון. הסרט הוא סרט ההמשך של "ממלכת גולגולת הבדולח" משנת 2008 והוא הסרט האחרון בזיכיון אינדיאנה ג'ונס ויהיה גם פרויקט לייב אקשן הראשון של לוקאספילם שלא קשור לזיכיון "מלחמת הכוכבים" מאז רכישת האולפנים על ידי דיסני בשנת 2012.
ג'ורג' לוקאס החל לחקור קווי עלילה פוטנציאליים בשנת 2008, אם כי הפרויקט נתקע במשך שנים. הוא העביר את הפרויקט למפיקה קתלין קנדי בשנת 2012, כשהפכה לנשיאת לוקאספילם. ההתקדמות בהפקת הסרט החמישי נותרה רדומה בזמן שהחברה עבדה על סרטים חדשים בסדרת מלחמת הכוכבים. בסופו של דבר דייוויד קופ נשכר לכתוב את הסרט החמישי בשנת 2016, עם תאריך יציאה לקראת 2019, אם כי זה התעכב מספר פעמים בשל צורך בשכתוב התסריטים. ג'ונתן קסדן נשכר להחליף את קופ בשנת 2018, וקופ עבד על התסריט שוב בשנת 2019, לפני שעזב בסופו של דבר את הפרויקט. סטיבן שפילברג, הבמאי המקורי של ארבעת הסרטים הראשונים, אמור היה לביים את הסרט במקור, אך עזב בשנת 2020 כדי לשמש כמפיק במקום זאת, כשמנגולד תפס את מקומו כבמאי. הצילומים החלו בבריטניה ביוני 2021 והסרט יצא לאקרנים ב-30 ביוני 2023.
שחקנים ודמויות
בנוסף לוהקו לסרט תומאס קרצ'מן, כריסטיאן פטרסון ואנטוניו בנדרס.
תקציר עלילה
לקראת סוף מלחמת העולם השנייה, אינדיאנה ג'ונס ועמיתו מאוקספורד הארכאולוג באזיל שו, נתפסים על ידי הנאצים בזמן שהם מנסים להשיג את הרומח הקדוש שבאמצעותו נדקר ישו. השניים נמלטים מרכבת מלאה עתיקות שנבזזו, לאחר שהבינו כי הרומח מזויף, אולם לוקחים בכל זאת מידיו של יורגן וולר מחצית מהחוגה של ארכימדס, שנטען כי היא מסוגלת לאתר סדקים בזמן.
שנים אחר כך, בשנת 1969, ג'ונס חי בנפרד מאשתו מריון רייבנווד לאחר שבנם נהרג במהלך מלחמת וייטנאם, ונדחק לפרוש לגמלאות מתפקידו כמרצה בקולג'. ביום עבודתו האחרון, הוא נתקל בהלנה שו, בתו של בזיל שהיא גם בת סנדקותו, המציגה את עצמה כדוקטורנטית לארכאולוגיה, המעוניינת למצוא את החוגה. הוא לוקח אותה למחסן העתיקות ומראה לה את החוגה, אך השניים מותקפים על על שליחיו של פרופ' שמידט (זהותו הבדויה החדשה של וולר), אסטרופיזיקאי של נאס"א, בסיוע סוכני CIA.
ג'ונס והלנה נמלטים כל אחד בנפרד, וג'ונס פונה לעזרה לסלאח, חברו הוותיק. הוא יוצא למרדף אחרי הלנה, המתגלה כסוחרת עתיקות גנובות, ומגיע אליה בטנג'יר, בעיצומה של מכירה פומבית של החוגה, אליה מגיעים גם וולר וסוכניו. הם נמלטים מהם, וגם מארוסה לשעבר של הלנה, יחד עם טדי (נער שאותו אימצה הלנה). הם מצליחים להימלט מהארוס, אולם וולר מחולץ על ידי הסוכנת מייסון, שקיבלה הוראה להחזיר אותו לארצות הברית. הוא מסרב, ויחד עם אנשיו הורג את סוכני ה-CIA וחוטף את המטוס על מנת להמשיך ולחפש את חלקי החוגה, אותם מחפשים גם ג'ונס והלנה. לצורך כך, הם טסים ליוון ונעזרים ברנלדו, חברו של ג'ונס, על מנת לצלול בים האגאי ולמצוא את לוח ההוראות למחצית השנייה של החוגה. וולר מגיע לסירה, הורג את צוותה, ומאלץ את הלנה לפענח את הקוד שעל הלוח. עם זאת, ג'ונס, הלנה וטדי מצליחים להימלט ולגלות הוראות נוספות אודות מיקום החוגה, כשוולר דולק אחריהם.
השלישייה מגיעה לסיציליה בחיפוש אחר קברו של ארכימדס, וטדי נחטף על ידי וולר ואנשיו. ג'ונס והלנה מחליטים להמשיך, ומוצאים את הקבר. ברגע זה לוכד אותם וולר, אשר מרכיב מחדש את החוגה בשלמותה וחושף את תוכניתו לחזור בזמן לשנת 1939 כדי להביא לניצחון הנאצים במלחמה. הלנה וטדי נמלטים בעוד שג'ונס נורה ונלקח על ידי הנאצים למטוסם, אליו מתגנבת גם הלנה. המטוס מכוון לעבר נ.צ. של סדק בזמן שמראה החוגה, וטדי מטיס בעקבותיו מטוס קל. שני המטוסים עוברים דרך הסדק, אבל מגלים כי החישוב של וולר היה מוטעה עקב נדידת יבשות והם נמצאים בזמן המלחמה הפונית השנייה, במהלך המצור הרומי על סירקוזה בשנת 212 לפני הספירה.
המטוס הנאצי מופל, ו-וולר וחבורתו נהרגים בהתרסקות המטוס, בעוד ג'ונס והלנה מצליחים לצנוח ממנו. למקום מגיע ארכימדס עצמו, שבא לחקור את המתרחש. ג'ונס פצוע ומדמם, המום מכך שהוא רואה את ההיסטוריה לנגד עיניו, ומבקש מהלנה שתניח לו להישאר שם ולהפוך לחלק מההיסטוריה העתיקה. הלנה מסרבת, ומעלפת אותו כדי להחזירו הביתה. ג'ונס מתעורר חבוש בדירתו, ומוצא בה את הלנה, ובהמשך גם את מריון ויתר חבריו.
פיתוח
הצגתו של מאט ויליאמס (שיאה לה באף) בסרט "ממלכת גולגולת הבדולח" הובילה גל של שמועות על כך שלה באף יככב בזיכיון כיורשו של ג'ונס. על פי IGN, הבמאי סטיבן שפילברג "הצביע על כך שלה באף צריך ליצור סרטי רובוטריקים מרובים לפני שהוא יוכל לעבור ולקבל על עצמו את הכובע של אינדיאנה ג'ונס." השחקן עצמו אמר, "האם אני בעניין? מי לא יהיה? אני לא חושב שזו המציאות. זו שמועה כיפית." פורד אמר שהוא יחזור לסרט חמישי אם לא ייקח עוד עשרים שנה לפתחו, בעוד ששפילברג הגיב שזה יקרה "רק אם אתם [הקהל] רוצה עוד". כשנשאל לגבי העברת הכובע ללה באף בסרט הבא, אמר פורד, "על מה אתם מדברים? זה שלי. אשמח לעשות עוד סרט של אינדיאנה ג'ונס. ג'ורג' לוקאס עובד עכשיו על רעיון. שיאה יכול להשיג כובע משלו. הרווחתי את הכובע הזה."
בפסטיבל קאן 2008 העלה לוקאס הצעה נוספת לסרט חמישי, שיחשוף רעיון "להפוך את שיאה לה באף לדמות הראשית בפעם הבאה ולגרום להאריסון פורד לחזור כמו ששון קונרי עשה בסרט האחרון." בזמן צילומי מסע הצלב האחרון, קונרי עדיין היה רק בן 58. לוקאס גם אמר שהגיל לא צריך להיות גורם, מכיוון שפורד היה בן 65 ועשה הכל בסרט הזה. הכימיה הישנה שם, וזה לא כאילו הוא זקן. הוא זריז להפליא; הוא נראה אפילו יותר טוב ממה שהוא נראה לפני 20 שנה, אם אתה שואל אותי." שפילברג שלל מאוחר יותר את הרעיון של שימוש בטכנולוגיית הצערה של פורד לסרט חמישי: "האריסון צריך להיות הגיל שבו אנו עושים את הסרט. הוא יצטרך לשחק בגיל הזה, ואנחנו נכתוב את זה לתסריט."
עם שחרור הסרט "גולגולת הבדולח", לוקאס אמר שהוא עדיין לא חשב על מקגאפין לסרט חמישי. לוקאס תמיד נהג להעלות את הסיפורים לסרטים הקודמים. בהסבר על התהליך לכל סרט אמר פורד, "אנו מגיעים להסכם בסיסי כלשהו ואז ג'ורג' נעלם לזמן רב ועובד על זה. ואז סטיבן ואני מקבלים את זה בצורה כלשהי, בצורה עוברית כלשהי. ואז אם אנחנו אוהבים את זה אנחנו מתחילים לעבוד עם ג'ורג' על זה ובשלב מסוים בקו הזה זה מוכן ואנחנו עושים את זה."
באוגוסט 2008 חקר לוקאס קווי עלילה פוטנציאליים והצהיר שפילברג פתוח לרעיון הסרט החמישי. הוא גם שינה את דעתו לגבי המשך הסדרה עם ספין-אוף התבדח ש"אינדיאנה ג'ונס הוא אינדיאנה ג'ונס. האריסון פורד הוא אינדיאנה ג'ונס. אם זה היה מאט ויליאמס זה היה מאט ויליאמס והחיפוש אחר אלביס או משהו כזה." חודשיים לאחר מכן הצהיר פורד כי לא יחזור אם הסרט החמישי יהיה סרט אנימציה כמו "מלחמת הכוכבים: מלחמת המשובטים", כי "הייתי שונא לראות אותו מופחת בשום צורה מהסרטים שעשינו ומהדרך שעשינו." הוא גם כינה את הקונספט של לוקאס לסרט החמישי "מטורף אבל נהדר". כשדיבר על הסרט הקודם ועל עתיד הזיכיון, אמר לוקאס "עדיין יש לנו בעיות לגבי הכיוון שאנחנו רוצים לקחת. אני בעתיד; סטיבן בעבר. הוא מנסה לגרור אותו חזרה למצב שהם היו, אני מנסה לדחוף אותו למקום אחר לגמרי. אז עדיין יש לנו סוג של מתח."
כשנשאל כיצד נשואיו למריון רוונווד ולידת הבן ישפיע על הדמות בסרט חמישי, פורד השיב רק: "הוא ראה משהו. זכור שאלו הם העדים היחידים למה שהוא ראה. זה די מעניין." מאוחר יותר אמר פורד, "אני חושב שזה יהיה מעניין לקדם את הבנת הדמות, שכן תמיד הייתה לנו השאיפה הזו לאורך כל הסדרה. אני חושב שזה יהיה מעניין להעמיק את היחסים בינו לבנו ולשחק על הקשר ההוא... זה מלא הזדמנויות. הסדרה מלאה בהזדמנויות". קרן אלן, שגילמה את מריון, הביעה עניין לשוב ולגלם את הדמות וקבעה "אנחנו נשואים עכשיו, כך שיהיה קשה, אני חושבת, להתקדם בלעדיה".
באוקטובר 2012, חברת וולט דיסני רכשה את לוקאספילם, ובכך העניקה זכויות בעלות של דיסני לקניין הרוחני של אינדיאנה ג'ונס. עם זאת, Paramount Pictures המשיכה להחזיק בזכויות הפצה לסדרת הסרטים. ב-6 בדצמבר 2013 רכשה דיסני את יתר זכויות ההפצה והשיווק לסרטי העתיד של אינדיאנה ג'ונס, ואילו פרמאונט תמשיך להפיץ את ארבעת הסרטים הראשונים עבור דיסני ותקבל תגמול מכל סרט נוסף. אף על פי שלא הוכרז על תשלום סרט חדש עם העסקה, הביע מנכ"ל דיסני בוב אייגר, עניין לייצר רווחים מהזיכיון בכל חטיבות החברות השונות של דיסני. יו"ר האולפנים אלן הורן אמר כי סרט חמישי בסדרת אינדיאנה ג'ונס לא יהיה מוכן לפחות במשך שנתיים-שלוש. לוקאס העביר את אינדיאנה ג'ונס 5 לנשיאת לוקאספילם החדשה קתלין קנדי, שהפיקה את הסרטים הקודמים בסדרה.
בתחילת 2014 דווח כי דיסני רצו לאתחל את הזיכיון עם שחקן צעיר יותר בתפקיד אינדיאנה ג'ונס, אם כי השמועה הוזמה. לוקאספילם תכננו להתמקד בזיכיון מלחמת הכוכבים לפני עבודה על סרט חמישי של אינדיאנה ג'ונס.
בתחילת 2015 היו דיווחים כי כריס פראט יככב כאינדיאנה ג'ונס הצעיר באתחול של הזיכיון, אם כי הדבר נדחה. מרשל וספילברג שללו את האפשרות ללהק מחדש את הדמות. במאי 2015 אישרה קנדי שסרט נוסף של אינדיאנה ג'ונס "יופק יום אחד בתוך החברה הזו. מתי זה יקרה, אני לא ממש בטוחה. עדיין לא התחלנו לעבוד על תסריט, אבל אנחנו מדברים על זה." קנדי, שפילברג ופורד דנו ברעיונות משותפים עד סוף שנת 2015.
קדם הפקה
ב-15 במרץ 2016 הודיעה דיסני כי הסרט החמישי עתיד לצאת לאקרנים ב-19 ביולי 2019, כשפורד יחזור לגלם את הדמות. שפילברג נועד לביים את הסרט, כשקנדי ומרשל הם המפיקים. העבודה על התסריט החלה כעבור כמה חודשים, עם דייוויד קופ כתסריטאי. את הסיפור הגו קופ וספילברג. קופ כתב בעבר כמה סרטי ספילברג אחרים, כולל הסרט "ממלכת גולגולת הבדולח". ספילברג אמר שהוא "סופר נרגש" מהסרט החמישי ולא "יהרוג את הריסון [פורד] בסיומו."
בתחילה דווח כי לוקאס כבר לא היה מעורב בפרויקט, אם כי מאוחר יותר אמר שפילברג שלוקאס ישמש כמפיק בכיר: "כמובן שלעולם לא אעשה סרט של אינדיאנה ג'ונס בלי ג'ורג' לוקאס. זה יהיה מטורף." בהמשך השנה אמר קופ כי אין לו קשר עם לוקאס, שלא היה מעורב בפרויקט ככל הידוע לו. מאוחר יותר אישר מרשל את היעדרותו של לוקאס: "אני אוהב להיות עם ג'ורג' ולקבל את התשובות שלו, אבל החיים משתנים ואנחנו ממשיכים הלאה. הוא המשיך הלאה."
קופ קיווה שההפקה תחל באוקטובר 2017. עם זאת, באפריל 2017, תאריך יציאתו של הסרט נדחה שוב לשנת 2020, מכיוון ששפילברג היה עסוק בעבודה על "שחקן מספר אחת" ו"העיתון". בספטמבר 2017 אמר קופ "יש לנו תסריט שאנחנו מרוצים ממנו". קופ אישר גם כי דמותו של לה באף, מאט ויליאמס, לא תופיע בסרט. שישה חודשים לאחר מכן הודיע שפילברג כי אינדיאנה ג'ונס 5 יהיה סרטו הבא, כאשר ההפקה תחל בבריטניה באפריל 2019. עם זאת, הצילומים נדחו מאחר שהתסריט הסופי טרם אושר. ג'ונתן קסדן נשכר להחליף את קופ באמצע 2018, ותאריך שחרור חדש נקבע לשנת 2021.
במאי 2019 דווח כי קסדן כתב את התסריט שלו מאפס, אך הוחלף על ידי דן פוגלמן. חודשיים לאחר מכן הזכיר פורד כי הסרט "אמור להתחיל להצטלם מתישהו בשנה הבאה".
ב-26 בפברואר 2020 דווח כי שפילברג בחר לפרוש מתפקידו כבמאי, מכיוון שהוא רוצה "להעביר את השוט של אינדי לדור חדש כדי להביא את נקודת המבט שלהם לסיפור". שפילברג יישאר מעורב בסרט כמפיק בפועל, כשג'יימס מנגולד ייכנס לנעלי הבמאי. מנגולד אושר כבמאי במאי 2020, כשהחל לעבוד על תסריט חדש. קופ עזב את הפרויקט לאחר ששפילברג פרש מתפקידו ואמר כי "זה נראה כמו הזמן הנכון לתת לג'ים לקבל על עצמו את הכיוון שלו ולכתוב את זה." מנגולד כתב את התסריט החדש עם ג'יז וג'ון הנרי בטרוורת', שעבדו איתו בעבר על פורד נגד פרארי. לפני עזיבתו של שפילברג, אמר פורד כי הצילומים יכולים להתחיל כבר באפריל 2020, אם כי תאריך השחרור נדחה לאחר מכן בשנה נוספת. קנדי אמרה בסוף 2020 כי אינדיאנה ג'ונס 5 יהיה הסרט האחרון של פורד בזיכיון.
ליהוק
באפריל 2021 לוהקו פיבי וולר-ברידג', מאדס מיקלסן ותומאס קרצ'מן לתפקידים שלא פורסמו. בויד הולברוק ושונט רנה וילסון לוהקו לאחר מכן. ג'ון רייס-דייוויס הביע עניין לחזור לגלם את תפקידו כחברו של אינדיאנה, סאלח, ואמר כי הקהל יעריך מאוד אם שתי הדמויות יתאחדו שוב.
צילומים
הצילומים החלו בבריטניה ב-4 ביוני 2021. מוקדי הצילום כוללים את אולפני פינווד וטירת במבורגה. סצנות צולמו גם ברכבת מורס צפון יורקשייר ליד גרוסמונט, שם צולמו קטעי פעולה עם כפיל הפעלולים של פורד ונראו העתקים של כלי רכב צבאיים נאציים מתקופת מלחמת העולם השנייה. פורד עצמו נצפה במקום בגרוסמונט ב-7 ביוני 2021. פדון פפמיצ'אל משמש כצלם וזהו סרטו השישי עם מנגולד.
פסקול
ביוני 2016 אישר שפילברג כי ג'ון ויליאמס יחזור להלחין את המוזיקה לסרט.
הפצה
הסרט החמישי של אינדיאנה ג'ונס אמור לצאת לאקרנים ב-29 ביולי 2022 בהפצת סרטי אולפני וולט דיסני. תחילה נקבע תאריך היציאה ליום 19 ביולי 2019, אך נדחה ל-10 ביולי 2020 לטובת הגרסה המחודשת של מלך האריות, ולאחר מכן, ל-9 ביולי 2021. יציאת הסרט התעכבה עוד יותר ל-29 ביוני 2023 בשל השפעת מגפת הקורונה על תעשיית הקולנוע שאילצה עצירת כלל ההפקות.
פסיונים
פסיונים (שם מדעי: Phasianinae) היא תת-משפחה במשפחת הפסיוניים שבסדרת התרנגולאים. עופות אלה חיים על הקרקע והם בולטים בצבעיהם ובנוצותיהם הראוותניות, בהם משתמשים הזכרים כדי להרשים את הנקבות אשר בניגוד אליהם, קטנות יותר ובעלות נוצות עמומות ופשוטות.
מיון
ב-2021 הוחלט לצרף לקבוצה זו מינים רבים, שנחשבו קודם לבני תת-משפחות אחרות ביניהם כל בני הקבוצות תרנגולי הודו ושכווים ששויכו במקור לתת-משפחות נפרדות וכן מיני חוגלות רבים:
ברוך קיפניס
ברוך קיפניס (1936 - 1 ביולי 2016) היה פרופסור מן המניין בחוג לגאוגרפיה ומדעי הסביבה באוניברסיטת חיפה. מנהל ספריית אוניברסיטת חיפה בשנים 2000–2004.
ביוגרפיה
נולד בראשון לציון. התגורר בחיפה משנת 1969.
תחומי ההתמחות המדעית שלו היו: דינמיקה של מערכות עירוניות; גלובליזציה, החברה הפוסט תעשייתית, ערי עולם; סגנונות חיים; גאוגרפיה יישומית ותכנון.
שבט לוי
שֵׁבֶט לֵוִי הוא אחד משבטי ישראל המוזכרים בתנ"ך. הוא נקרא על שם אבי השבט לוי, בן שלישי ללאה וליעקב.
לפי התורה שבט לוי כולו נבחר לשרת בבית המקדש. מתוך השבט אהרון ובניו נבחרו לשמש ככהנים, ויתר בני השבט נועדו למלא את תפקידם כלויים. לפני ייחוס הלוויים, הוקדשו הבכורות מכל משפחות עם ישראל לעבודת הקודש, אך לאחר חטא העגל הועבר התפקיד אל בני שבט לוי שהיה היחיד שלא חטא.
לפי מדרש מאוחר, לא השתתפו בני שבט לוי בעבודות הפרך בתקופת גלות מצרים וניתנה להם רשות לשבת וללמוד תורה.
שבט לוי הוא היחיד שלא ניתנה לו נחלה בארץ ישראל, אם כי ניתנו לו 48 ערים ברחבי הארץ, ושטח מסוים מסביב לכל עיר. מאחר ששבט לוי לא קיבל נחלה הוא אינו נכלל לעיתים במניין שנים־עשר השבטים. במקרים בהם הוא כן נמנה כאחד מהשנים־עשר, מונים את שבטי מנשה ואפרים כשבט אחד: שבט יוסף. ע"פ נבואת יחזקאל יזכה גם שבט לוי בעתיד לנחלה בארץ ישראל.
שמות ממקורות מצריים
שמות רבים של אנשים משבט לוי נושאים שמות מצריים, ובחלק מהמקרים אף שמות זהים לאלו של דמויות המוכרות ככהני אתון, הקבורים בתל אל־עמארנה. חוקר המקרא ומצרים העתיקה, דוד שפירא, העריך שנסיבות אלו מצביעות על קשר היסטורי בין שבט לוי לכהניו של אחנתון.
שמות מצריים בקרב בני לוי בתקופת הקדומה כוללים את פינחס, חופני, מררי ואולי גם אסיר ואהרון. יש הטוענים כי גם השם משה במקורו הוא שם מצרי.
השם לוי-אל מופיע לראשונה במקדש המלך תחותמס השלישי כרנך במצרים, ביחד עם השמות יעקב-אל, ויסף-אל, כשמות של קבוצות אתניות או כשמות של מקומות. (ANET 243)
מבנה השבט
שבט לוי כולל 3 משפחות מרכזיות, בניו של לוי בן יעקב: וכולם חוץ מבני אהרן, הם לוויים
ברכת משה
בברכת משה ששבטים בפרשת וזאת הברכה נאמר
סמלי השבט
האבן שבחושן שעליה נחרט שמו של לוי היא אבן הברקת. הדגל של שבט זה היה ציור של אורים ותומים על רקע שליש לבן, שליש שחור ושליש אדום.
נשיאי השבט
משה נמנה מבין שבט לוי, אבל אלעזר הכהן היה נשיא השבט.
התחמקות מגזירת מתי מדבר
השבט לא שלח נציג לתור את הארץ עם שנים עשר המרגלים וכן לא נכלל בגזירת ה' של מיתת דור המדבר
החנייה והמסע במדבר
בתקופת נדודי עם ישראל במדבר סיני בדרכו לארץ ישראל, כאשר בית המקדש התקיים באופן ראשוני על ידי משכן נייד הניתן לפירוק והרכבה, היה על הלויים תפקיד לפרק ולהרכיב את המשכן, ולשאתו בדרך ממקום למקום. משפחת קהת נשאה את כלי המשכן - ארון הברית, שולחן לחם הפנים ועוד, ומפאת קדושתם של הכלים נדרשו הקהתים לשאת את הכלים בידיהם, ולא בעגלה, ככתוב: "כי עבודת הקדש עליהם, בכתף ישאו". משפחות גרשון ומררי, הנושאות את קרשי המשכן ויריעותיו, קיבלו לשם כך עגלות.
בזמן חנייתם של בני ישראל במדבר, חנה שבט לוי במרכז מסביב למשכן ואזור חנייתם כונה בשם מחנה לויה אשר קדושתו הייתה גדולה מקדושת כלל מחנה ישראל ולכך היו השלכות הלכתיות.
תפקידי הלויים בבית המקדש
הלויים היו מעובדי בית המקדש יחד עם הכוהנים. בתקופת דוד ושלמה כשהפולחן היה לבסיס להשפעה ממלכתית, היה ללויים מעמד רם גם בסדרי המשטר. ללויים היו שני תפקידים עיקריים בבית המקדש:
שמירת המקדש
שוערים - שמירה בשערי המקדש והגפת השערים בסוף היום. מבין עשרים וארבע נקודות שמירה במקדש, היו עשרים ואחת נקודות מאוישות בידי הלויים, ויתר השלוש אוישו על ידי כהנים.
שירת הלווים
בזמן הקרבת קורבן התמיד וניסוך המים היו הלווים שרים את המזמור הקבוע לאותו היום, חלק מהלווים היו שרים בפה וחלק אחר היו מנגנים בכלי נגינה. לזכר אותו שיר תיקנו חז"ל להוסיף בתפילת שחרית 'שיר של יום'.
מלבד שני תפקידים אלה, היו הלויים מסייעים לכהנים בעת הצורך בעבודות שונות במקדש, כגון בשחיטת הקרבן והפשטת עורו.
לוי שנתמנה לתפקיד מסוים - אסור היה לו לעסוק בתפקיד אחר, כך מסופר מר במשנה: "מעשה ברבי יהושע בן חנניה שהלך לסייע בהגפת דלתות אצל רבי יוחנן בן גודגדא. אמר לו: בני! חזור לאחוריך, שאתה מן המשוררים, ולא מן השוערים". הגמרא אף קובעת, שלוי "משורר ששיער - במיתה" (חייב מיתה בידי שמים, אם עשה זאת במזיד; אך לא ייהרג בידי בית דין).
לאחר חורבן בית המקדש, נותר כסמל וכזיכרון להיות הלוי משרת בבית המקדש, טקס נטילת ידי הכהנים על ידי הלווים לפני ברכת כהנים. כמו כן בן לאב משבט לוי פטור מפדיון הבן וכן בסדר העולים בקריאת התורה מקדימים איש משבט לוי בטרם מעלים איש מישראל.
חובות הלויים וזכויותיהם בארץ
בנוסף, נאסר על שבט הלוי ליהנות מן הביזה והשלל ממלחמות ישראל.
כתחליף לנחלתם בארץ ישראל קיבלו הכהנים והלוויים מתנות כהונה ולוויה. הכהנים קיבלו 24 מתנות המיוחדות להם, ואילו שאר שבט לוי קיבל מתנה הנקראת מעשר ראשון, עשרה אחוזים מכל יבול הארץ. יש לציין כי בזמן עזרא הסופר נקנסו הלוויים בשל סירובם לעלות לארץ. עזרא ציווה על העם שלא להפריש את המעשר הראשון ללויים ובמקום זה לתת את המעשר לכהנים.
עדות נוספת למתנה מיוחדת וחד פעמית שניתנה לשבט לוי אנו מוצאים בספר במדבר:. שם מסופר על משה רבנו שצווה להעניק לשבט לוי מכס אחד מחמש מאות משלל המלחמה במדיין.
שבט לוי כמורי הלכה
על פי המדרש, ייעודם של שבט לוי כמורי הלכה נקבע על ידי יעקב אבינו. הייעוד מפורש בתורה בברכת משה רבנו (במשנה תורה) שמעודדת את שבט לוי לעסוק בתלמוד תורה והוראת הלכותיה את בני ישראל.
אף על פי שלפי המקורות בתנ"ך ניתנה משמעות רבה לבני לוי כמורי דת, בדברי חז"ל מובהר שאין הוראת התורה נחלתם הפרטית של בני לוי לבד אלא גם שאר שבטי ישראל מוכשרים ללמד את הלכות התורה. ואכן במאמרי חז"ל מופיעים גם ציטוטים רבים אודות כישרונם של בני שבט יהודה ושבט יששכר כמורי הלכה.
לפני מתן תורה
על פי ספר היובלים, העדיפות של בני לוי כמורים נקבעה על ידי יצחק אבינו.
במדרש הגדול ובכתבי הרמב"ם מתואר יעקב כמי שקבע את ייעודו של שבט לוי כמורי הלכה. העדיפות נשמרה מימי שלושת האבות עד מתן תורה בתור מנהג, ואחריו נקבע מנהג זה כמצווה.
פרשני המקרא, מצביעים על כך שכבר כאשר תואר במקרא נתינת שמו של לוי, מתוארת קריאת שמו בצורה שונה.
המקורות בתורה
בברכת משה לשבטי ישראל טרם מותו בירך את שבטו, שבט לוי, ביכולת מיוחדת להורות הלכות התורה אל כלל ישראל;.
במדרש ובתלמוד
בתלמוד בבלי מופיעה אמרה בשמו של רבא אודות כישרון בני לוי להורות בתורה;
עונת 2011/2012 בלה ליגה
עונת 2011/2012 הייתה העונה ה-81 של לה ליגה שהיא הליגה הספרדית הבכירה בכדורגל. העונה החלה ב-27 באוגוסט 2011 והסתיימה ב-13 במאי 2012.
הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.
על ניצחון במשחק ליגה מוענקות שלוש נקודות.
מליגת המשנה עלו ריאל בטיס, ראיו ואיקאנו וגרנדה (לאחר 35 עונות בליגה השנייה והשלישית).
ריאל מדריד זכתה בתואר וזאת בפעם ה-32 בתולדות המועדון. היא זכתה בהסופר קאפ הספרדי תוך ניצחון על ברצלונה בסיכום מפגש כפול בזכות חוק שערי חוץ- 2:3, 2:1.
ראסינג סנטנדר, ספורטינג חיחון וויאריאל ירדו לליגת משנה בסוף העונה.
כדורגלנים מצטיינים
"פרס פיצ'צ'י" למלך השערים של העונה הוענק: ליונל מסי ( ארגנטינה), ברצלונה, שכבש 50 שערים. בנוסף לכך זכה מסי גם בנעל הזהב האירופית והפך לשחקן שכבש הכי הרבה שערים בשביל לזכות בפרס.
"פרס זאמורה" לשוער הטוב ביותר הוענק: ויקטור ואלדס ( ספרד), ברצלונה, שספג 28 שערים ב-35 משחקים. ואלדס זכה בתואר בפעם הרביעית ברציפות.
"פרס סארה" לכדורגלן ספרדי שכבש מספר מרבי של שערים במהלך העונה הוענק: רוברטו סולדדו ( ספרד), ולנסיה, שכבש 18 שערים.
פרסי LFP:
אסטרולוגיה הודית
אסטרולוגיה הודית המכונה גם אסטרולוגיה וודית או Jyotish היא אסטרולוגיה בעלת מסורת עתיקת יומין מהודו.
פירוש המילה ג'יוטיש בסנסקריט הוא גוף שמיימי מואר.
האסטרולוגיה ההודית מבוססת על גלגל המזלות הסידרי ובכך היא שונה מהאסטרולוגיה המערבית שמתבססת על השנה הטרופית. קיימים הבדלים נוספים בין שתי השיטות האסטרולוגיות, לדוגמה שימוש בנקשטרות (מקטעי ירח) שקיימת באסטרולוגיה ההודית ואיננה קיימת באסטרולוגיה המערבית וכמו כן חלק מהטיפול בשיטה ההודית מוצע באמצעות האזנה למזמורים וודיים, שימוש באבני חן ותרגול יוגה מדיטציות.
בהודו נפוץ השימוש באסטרולוגיה והיא קיימת בחיי היומיום של ההינדים. במקרים רבים, תינוקות שנולדים מקבלים שמות הקשורים למפת לידתם. כמו כן, האסטרולוגיה נכנסת להחלטות שונות בחייהם של ההינדים כמו מעבר דירה, הסבת מקצוע, לימודים, נישואים וכיוצא בזה. לאסטרולוגיה ההודית יש משקל גדול בחיזוי והבנתה לעומקה נחוץ על מנת להתחיל בחיזוי מאורעות בחייו של אדם או מדינה.
היסטוריה
בדומה לאסטרולוגיה מערבית, גם בהודו כמו גם בבבל וביוון העתיקה הייתה חפיפה בין האסטרונומיה והאסטרולוגיה והם היו למעשה דוקטרינה אחת.
בדת ההינדואיזם המונח ג'יוטיש משמש כדיספלינה תומכת בודות שהן הכתבים העתיקים שעליהם מתבסס ההינדואיזם. העבודה היחידה שנותרה כשריד מכתבים אלו היא הוודאנגה ג'יוטישה שכוללת את חוקי התנועה של השמש והירח על פני תקופה ומחזור בן חמש שנים. קיימת אי ודאות לגבי זמן כתיבת הוודאנגה ג'יוטישה אולם לפי התחביר הלשוני כפי הנראה היא נכתבה לפני כארבעת אלפים שנה (באלף השנייה לפנה"ס).
האסטרולוגיה והאסטרונומיה ההודית התפתחו יחד. ארייאבטהא היה האסטרונום הראשון שחי במאה החמישית לפנה"ס של האסטרונומיה ההודית והיה הראשון שגם טען שכוכבי הלכת אינם מאירים מעצמם אלא משקפים את אור השמש.
ההיסטוריה המתועדת של האסטרולוגיה ההודית החלה בתקופה שבה נפגשו התרבות היוונית וההודית למה שמכונה התקופה ההינדו-יוונית בהודו (במאה השנייה לפני הספירה עד כ-10 שנים לאחר ספירת הנוצרים). מסות יווניות כגון יוונאיאטקה תורגמו לסנסקריט מיוונית ומכאן גם הדמיון בשמות המזלות כמו גם בתיאור כוכבי הלכת בדומה לאסטרולוגיה היוונית.
מאפיינים של האסטרולוגיה ההודית
האסטרולוגיה ההודית מבוססת על גלגל המזלות הסידרי ועל היחס של הגלגל בהשוואה לכוכבי השבת של המזלות. בגלגל המזלות הסידרי תנועת השמש, הירח ושאר כוכבי הלכת נמדדים ביחס ישיר למיקום כוכבי הלכת שיוצרים את המזלות, בניגוד לאסטרולוגיה המערבית שבנויה בעיקרה על השנה הטרופית. בשל נדידת נקודת השוויון הגלגל הסידרי והטרופי אינם חופפים אחד לשני ויש מרחק של כ- 24 מעלות בין תחילת מזל טלה בגלגל הטרופי ותחילת מזל טלה בגלגל הסידרי (ולמעשה כשהשנה הטרופית מתחילה ב-0 מעלות טלה, נמצאת השמש במעלה 6 בקונסטלציית דגים).
עקרון נוסף המאפיין את האסטרולוגיה ההודית בהשוואה למערבית הוא ההתבססות על כוכבי הלכת הנראים לעין בלתי מזוינת בלבד וכמו כן הענקת משמעות לצומתי הירח.
המזלות
המזלות באסטרולוגיה ההודית דומים בשמותיהם למזלות באסטרולוגיה המערבית.
הטבלה הבאה מפרטת את תאריכי השמש במזלות ההודיים וכן את שמות המזלות ההודיים
הכוכבים באסטרולוגיה ההודית
למיתולוגיה ההודית תפקיד חשוב בהבנת הכוכבים ותכונותיהם משום שמאחורי כל כוכב עומד אל מהמיתולוגיה ההודית.
סוריה, השמש
בכתביים ההינדיים, מתואר סוריה (השמש) כצורה הנראית ביותר של האל, והן מאמיני האל וישנו והן מאמיני האל שיווה רואים בסוריה התגלות של האל שלו הם סוגדים.
סוריה מתואר כבעל ארבע זרועות ידיים וגופו אדום. לעיתים הוא אוחז בידו קונכייה ואת פרח הלוטוס.
בניגוד לאסטרולוגיה מערבית המבוססת בעיקרה על מיקום השמש במפה, באסטרולוגיה ההודית יש לשמש משקל נמוך יותר.
סוריה באסטרולוגיה ההודית הוא בעל אופי מרע, ומייצג את כוח הרצון שקיים בכל אדם, תהילה, חזון, אומץ וקשור במלוכה, מנהיגות ודמות האב.
סוריה שולט על מזל אריה ונעלה במזל טלה. הוא נפול במזל מאזניים.
סוריה שולט על יום ראשון.
צ'אנדרה, הירח
במיתולוגיה ההינדית צ'אנדרה מתואר כגבר יפה תואר האוחז בידו האחת את פרח הלוטוס ובידו השנייה מקל. צ'אנדרה רוכב במרכבה כל לילה ומייצג את הירח.
הירח באסטרולוגיה ההודית הוא בעל אופי נייטרלי ותלוי בפאזות הירח. כאשר הוא מתמלא הוא נחשב למיטיב וכאשר הוא מתחסר הוא נחשב כמרע.
הירח, בהיותו הגרם השמיימי המהיר ביותר בשמיים מנקודת השקפה גיאוצנטרית, נמצא כל יום בנקשטרה שונה. הנקשטרות הן חלוקה של נדידת הירח על פני הגלגל ל-27 מקטעים. כל נקשטרה מתפרסת על פני 13.2 מעלות מגלגל המזלות. הנקשטרה הראשונה מתחילה מהמעלה הראשונה של טלה עד למעלה 13.20 בטלה. למיקומי הירח וכוכבים בנקשטרות חשיבות גדולה בניתוח מפה אסטרולוגית.
הירח מסמל את עולם הרגש, החמלה והאמהות.
צ'אנדרה שולט על יום שני.
הבודהה, מרקורי/ כוכב חמה
במיתולוגיה ההודית הבודהה הוא בנו של צ'אנדרה, אל הירח, והוא מתואר כבעל גוף בצבע ירוק, שגם אוחז בפרח הלוטוס ורוכב על גבי אריה. בודהה, בדומה לאל הרמס או מקבילתו הרומית מרקוריוס, היה אל הסוחרים והמסחר.
כאחד הכוכבים הקרובים לשמש, כך שמו של בודהה (=המואר) מעיד על כוכב חמה.
הוא יכול להיות בעל טבע מיטיב אם הוא נמצא בצמידות לכוכב מיטיב או מרע במידה והוא צמוד לכוכב מרע.
הוא מייצג תקשורת, יכולת אנליטית, אינטליגנציה, יכולות לימוד, את עולם העסקים ועולם המחקר.
הוא שולט על מזל תאומים ומזל בתולה ונפול במזל דגים.
בודהה שולט על יום רביעי.
שוקרה, ונוס/ נוגה
כוכב הלכת נוגה הוא העצם הבהיר ביותר בשמיים אחרי המאורות ופירוש השם שוקרה בסנסקריט הוא טהור, בהיר או שקוף.
פרח הלוטוס מייצג את שוקרה, ותנועתה של ונוס בשמיים נצפית כיוצרת את מבנה הפנטגרם מבנה שנצפה אצל ההודים כמתאר את פרח הלוטוס.
שוקרה נחשבת לכוכב מיטיב בעיקרו.
שוקרה מייצגת אהבה, אמנות, יופי, רומנטיקה, תכונות נשיות, יכולת הנאה, החיים הגשמיים והארציים, וכל הדבר הקשור באמנות עדינה: ריקוד, ציור וכיוב.
שוקרה היא כוכב הרמוני והיא שואפת ליצירת מערכות יחסים הרמוניות עם הסביבה.
שוקרה שולטת במזלות שור ומאזניים, נעלה במזל דגים ונפולה במזל בתולה.
שוקרה שולטת על יום שישי.
מאנגלה, מארס/ מאדים
בהיותו אדום, הוא נחשב לכוכב מלחמתי והוא קשור לברזל, לדם ולמערכת הדם בגוף.
מאנגלה שולט במזלות טלה ועקרב, הוא נעלה במזל גדי ונפול במזל סרטן.
מאנגלה שולט על יום שלישי.
גורו, יופיטר / צדק
גורו המכונה בריהספאטי (Bṛhaspati) נחשב לכוכב המיטיב מכל. פירוש המילה גורו מסנסקריט פירושה מורה.
גורו/ יופיטר הוא כוכב הלכת הגדול ביותר והעצם השמיימי הבהיר ביותר אחרי ונוס והמאורות.
מיקומו של גורו יכול לסייע באיזון של קרמות מהעבר ואנשים שיש להם גורו דומיננטי במפה הם בעלי אינטליגנציה גבוהה ויכולת לימוד גבוהה.
גורו שולט על המזלות קשת ודגים, הוא נעלה במזל סרטן ונפול במזל גדי.
גורו שולט על יום חמישי.
שאני, סטורן/ שבתאי
שאני נחשב לכוכב המרע ביותר ולכוכב המשפיע ביותר על הקרמה (בנוסף לצומתי הירח).
התמונה המצטיירת דרך שאני היא תמונה של מורה קשוח וקפדן המקפיד על כל פרמטר. הוא דורש סבלנות רבה ובהרבה פעמים דווקא קשור לחוסר הצלחה או מגביל ומונע יכולת הנאה.
לשאני לוקח בסביבות 30 שנים להקיף את כל גלגל המזלות ולכן הוא גם נחשב לכוכב הלכת האיטי ביותר. כניסה של שאני למזל חדש (כל שנתיים וחצי לערך) מסמלת עבור האסטרולוגים ההינדיים תחילתה של תקופה חדשה.
שאני קשור בממסד השמרני, ומיקום טוב שלו נחשב למקום עם יכולת גדילה למרות שבגדול הוא המקור לפחדים על פי האסטרולוגיה ההודית.
שאני שולט במזלות גדי ודלי, נעלה במזל מאזניים ונפול במזל טלה.
שאני שולט על יום שבת.
ראהו, צומת הירח הצפוני/ ראש דרקון
נקודות צומתי הירח הן נקודות חיתוך בין מסלולי השמש והירח על גבי מישור המילקה. הנקודות האלו הן גם נקודות המילקה (היכן שמתרחשים ליקויי המאורות).
האסטרולוגיה ההודית נותנת חשיבות גדולה לנקודות אלו עד כדי כך שהיא רואה בהן כוכבים של ממש.
המיתולוגיה סביב ראהו (ראש הדרקון) וקטו (זנב הדרקון) קשורה בסיפור חביצת הים שבו האל וישנו כרת את ראשו של ראהו ויצר את קטו באותו זמן..
גם ראהו וגם קטו נחשבים לנקודות של צל באסטרולוגיה ההודית ולכן הם קשורים בנושאים של עבר ועתיד. בעוד קטו (הנמצא בחלק הדרומי של חיתוך מסלולי המאורות) מחובר לזנב הדרקון ומייצג את העבר, ראהו (הנמצא בחלק הצפוני של חיתוך מסלולי המאורות) מחובר לראש הדרקון ומתקשר לעשייה למען העתיד ולחוקי הדהרמה.
ראהו וקטו הם סוג של ניגודים, טוב ורע, נתינה ולקיחה, הרבה וכלום.
באסטרולוגיה ההודית נחווה ראהו כשד בולעני הנקשר באנדרלמוסיה ואכזריות. הוא נחשב לכוכב מרע, תמיד כועס וזועף. ראהו הוא ערמומי ומניפולטור גדול.
ראהו גם קשור לנחש, וצורתו היא צורה של נחש. אנשים שעוסקים עם נחשים בחייהם נחשבים בעיני ההינדים כאנשים הנמצאים תחת השפעה גדולה של ראהו.
ראהו נחשב לאויב עיקרי של הירח והשמש שכן המצאות המאורות בסביבתו יכולה לגרום לליקוי ירח או שמש.
הרגייסה
הרגייסה (בסומלית: Hargeysa; בערבית: هرجيسا) היא הבירה והעיר הגדולה ביותר בסומלילנד, מדינה לא מוכרת השוכנת בצפון-מערב סומליה (דה יורה). בעיר מתגוררים 1,033,205 בני אדם נכון לשנת 2021 והיא העיר השנייה בגודלה בסומליה.
אסטרולוגיה הודית
ראהו, צומת הירח הצפוני/ ראש דרקון
האסטרולוגיה ההודית מאמינה בגלגול נשמות והיא רואה בראהו קשור בדהרמה ומייצג בעיקר את המטרות בגלגול הנוכחי של האדם.
הרגייסה
בעיר נמצא נמל תעופה בינלאומי ממנו יוצאות טיסות לערים רבות ברחבי אפריקה וסומליה. כמו כן, בשטח העיר ממוקמות מספר אוניברסיטאות, כולל אוניברסיטת הרגייסה ואוניברסיטת סומלילנד לטכנולוגיה.
אסטרולוגיה הודית
קטו, צומת הירח הדרומי/ זנב דרקון
קטו מייצג את הקרמה והחוקים הנלווים אליה. הוא מייצג גלגולים קודמים וסך חוויות שנרכשו מגלגולים קודמים.
כמו ראהו, גם קטו הוא בעל אופי מרע ואכזרי וקשור בגורל האדם. קטו יוצר הרבה מכשולים בדרך וגורם לכאב. לכן קטו גם קשור בבתי כלא ורעלים ושריפה.
הרגייסה
היסטוריה
בשטחי העיר נמצאו ציורי מערות מן התקופה הנאוליתית. אתר מערות גדול נוסף נמצא כ-35 ק"מ מהעיר.
אסטרולוגיה הודית
קטו, צומת הירח הדרומי/ זנב דרקון
במעבר על מכשוליו, הוא קשור ברוחניות ויכולת גדילה רוחנית וכמו כן, הגעה למוקשה/ שחרור בסוף הגלגול הנוכחי. לכן קטו קשור גם בהתנזרות, סגפנות, תשוקה לידע נעלה וכוחות מיסטיים.
הרגייסה
היסטוריה
בשנת 1888 נוצרה מדינת החסות "סומלילנד הבריטית". הפרוטקטורט הוקם בעדן שבתימן, ונוהל עד שנת 1898 בראג' הבריטי. לאחר מכן בירת הטריטוריה הייתה ברברה, ובשנת 1941 החליפה אותה הרגייסה במהלך המערכה במזרח אפריקה במלחמת העולם השנייה.
אסטרולוגיה הודית
קטו, צומת הירח הדרומי/ זנב דרקון
האנשים שנמצאים תחת השפעת קטו הן בדרך כלל גבוהים ובעלי דרגות רוחניות גבוהה.
כמו ראהו, כך גם קטו נחשב לאויבם של השמש והירח.
הרגייסה
היסטוריה
לאחר עצמאות סומליה בשנת 1960, שימשה העיר כבירת המחוז, והממשלה הארצית פיתחה את העיר רבות. הפיתוח בא לידי ביטוי בהקמת המוזיאון הראשון בסומליה ושיפוץ נמל התעופה. גל פיתוח נוסף חל בתחילת שנות ה-90, בשנים שאחרי מלחמת האזרחים בסומליה.
אסטרולוגיה הודית
קטו, צומת הירח הדרומי/ זנב דרקון
קטו נמצא תמיד במרחק של 180 מעלות מראהו.
גם ראהו וגם קטו אינם כוכבי לכת של ממש ולכן הם אינם שולטים באחד מימות השבוע.
סוגי מפות אסטרולוגיות הודיות
קיימים שלושה סוגי תבניות של מפות לידה באסטרולוגיה ההודית, כאשר שניים מהם מוצגים בהמשך.
בניגוד למפה האסטרולוגית המערבית שרואה בגלגל המזלות מעגל, במפות ההודיות רואים דרך שונה להסתכל על מפת השמיים.
מפה הודית דרומית
קשורה גם לאופי הדרומי של הודו ולהשפעה הדרווידית על תושבי דרום הודו.
במפה מסודרים המזלות מטלה עד דגים בסדר רציף.
מפה הודית צפונית
קשורה לתרבות ההינדית של צפון הודו. המפה מצטיירת כמעוינים ובמרכז המפה נמצאים הבתים הפעילים:1, 4, 7 ו-10.
גן עדן (שיר של שירי מימון)
גן עדן הוא סינגל שהוקלט על-ידי הזמרת הישראלית שירי מימון. השיר יצא ב-21 בפברואר 2022, על-ידי חברת התקליטים הליקון.
רקע וכתיבה
השיר נכתב על-ידי חנן בן ארי ומורן דוד, שגם הלחינה אותו יחד עם רונן רצבי להפקתם המוזיקלית של רון בקל ושאולי יצחק. בשיר זה, שיתפו פעולה בשנית בן ארי ודוד לאחר הצלחת השיר "ויטני" שכתבו הצמד.
מימון שיתפה כי בעת כתיבת השיר עברה תקופה מטלטלת, אשר כללה בין השאר את מגפת הקורונה, פטירתו של חברה הקרוב יונתן פרידג', אובדן זהות וגעגועים לבמה. מתוך החוויות הללו נולד השיר, שמתבסס על הבקשה הפשוטה לשקט. מימון הוסיפה כי לעיתים נדמה שבן ארי נמצא בראשה ומצליח לזקק מתוכו את המילים המדויקות.
השיר התקבל בחיבוק בקרב מעריציה של מימון, והיה בשיאו לשיר ה-11 המושמע ביותר במצעד השבועי של מדיה פורסט.
וידאו קליפ
הווידאו קליפ המלא שיצא עבור השיר בוים על-ידי איתן אשכנזי והועלה לערוץ היוטיוב של מימון ב-21 בפברואר 2022. בקליפ ניתן לראות את מימון שרה בליווי להקתה.
נכון ליוני 2023, מונה הצפיות של הקליפ עומד על כמיליון צפיות.
מוריס יאמאוגו
מוריס יאמֶאוֹגוֹ (בצרפתית: Maurice Yaméogo; 31 בדצמבר 1921 - 9 בספטמבר 1993) היה נשיאה הראשון של וולטה עילית (כיום - בורקינה פאסו).
תולדות חייו
יאמאוגו נולד בעיר קודוגו (Koudougou ) והשתייך לשבט המוסי, קבוצת האוכלוסייה הגדולה ביותר בטריטוריה. הוא למד בבתי ספר של המיסיון ובסמינר לכמרים במטרה להיות כומר קתולי. אולם בשלב מסוים החליט לעזוב את המסלול לכמורה, להיכנס לשירות הציבורי ולהתחתן.